รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี (พลเอก ประยุทธ์ จันทร์โอชา) พิธีเปิดตัวรายงาน OECD Integrity Review of Thailand 2021 วันศุกร์ที่ 4 มีนาคม 2565
วันศุกร์ที่ 4 มีนาคม 2565
ถ้อยแถลงนายกรัฐมนตรี (พลเอก ประยุทธ์ จันทร์โอชา) พิธีเปิดตัวรายงาน OECD Integrity Review of Thailand 2021 วันศุกร์ที่ 4 มีนาคม 2565
ถ้อยแถลงนายกรัฐมนตรี (พลเอก ประยุทธ์ จันทร์โอชา)
พิธีเปิดตัวรายงาน OECD Integrity Review of Thailand 2021
วันศุกร์ที่ 4 มีนาคม 2565
ถ้อยแถลงนายกรัฐมนตรี (พลเอก ประยุทธ์ จันทร์โอชา)
พิธีเปิดตัวรายงานOECD Integrity Review of Thailand 2021
วันศุกร์ที่4มีนาคม2565
........................................................
เลขาธิการOECD
เครือข่ายPublic Integrity Network
และผู้มีเกียรติทุกท่าน
วันนี้ ผมมีความยินดีเป็นอย่างยิ่งที่ได้มาเป็นประธานในพิธีเปิดตัวรายงานOECD Integrity Review of Thailand 2021ซึ่งประเทศไทยนับเป็นประเทศแรกในภูมิภาคเอเชียแปซิฟิกที่ได้มีการนํากรอบแนวทางปฏิบัติขององค์การเพื่อความร่วมมือทางเศรษฐกิจและการพัฒนา หรือOECDด้านความซื่อตรงในภาครัฐมาประเมินตนเอง อันจะนําไปสู่การสร้างความน่าเชื่อถือในภาครัฐของประเทศไทยให้เทียบเคียงมาตรฐานสากล ซึ่งงานในวันนี้จะเกิดขึ้นไม่ได้หากไม่ได้รับความร่วมมือจากทุกส่วนราชการ โดยเฉพาะOECDในการสานพลังสร้างระบบนิเวศด้านความซื่อตรง
รัฐบาลไทยตระหนักมาโดยตลอดว่าปัญหาการทุจริตคอร์รัปชันส่งผลกระทบสูงต่อประชาชนทุกภาคส่วน รวมถึงนักลงทุนจากต่างประเทศ ดังนั้นการแก้ไขปัญหานี้จึงเป็นเรื่องที่ต้องอาศัยความร่วมมือจากทุกภาคส่วน รวมทั้ง
การสนับสนุนจากองค์กรระหว่างประเทศในระดับแนวหน้าของโลกอย่างOECDซึ่งรัฐบาลไทยและOECDได้มีความร่วมมือกันมายาวนาน และก่อให้เกิดประโยชน์กับประเทศไทยหลายด้าน โดยเฉพาะอย่างยิ่งโครงการCountry Programmeระยะที่1ที่ได้มีส่วนผลักดันการขับเคลื่อนยุทธศาสตร์ชาติ20ปี ของเราให้มีผลเป็นรูปธรรมมากขึ้น
ผู้มีเกียรติทุกท่านครับ
ประเทศไทยมีเจตนารมณ์อย่างแน่วแน่ที่จะมุ่งสร้างภาครัฐที่โปร่งใส ซื่อตรง เสริมสร้างวัฒนธรรมด้านคุณธรรมจริยธรรมให้แก่ข้าราชการ วางระบบป้องกัน กํากับ และติดตามการป้องกันการทุจริตและประพฤติมิชอบ รวมทั้งส่งเสริมการเป็น”รัฐบาลเปิด”ให้ประชาชนเข้ามามีส่วนร่วมในกระบวนการทํางานของรัฐผ่านการแจ้งเบาะแสหรือ
ให้ข้อมูลเพื่อต่อต้านการทุจริต สร้างจิตสํานึกและค่านิยมละอายต่อการทุจริตประพฤติมิชอบทุกรูปแบบ โดยได้เริ่มต้นผลักดันให้มีพระราชบัญญัติการอํานวยความสะดวกในการพิจารณาอนุญาตของทางราชการ พ.ศ.2558เพื่อเป็นเครื่องมือในการเชื่อมโยงระหว่างรัฐและประชาชน โดยมีสํานักงาน ก.พ.ร. ทําหน้าที่จัดระเบียบของหน่วยงานภาครัฐให้ตั้งอยู่บนความถูกต้อง มีธรรมาภิบาล และมีมาตรฐานในการปฏิบัติงาน ซึ่งจะนําไปสู่ความน่าเชื่อถือและศรัทธาต่อประชาชน และเป็นรากฐานสําคัญของการสร้างภาพลักษณ์ใหม่ให้สามารถตอบสนองต่อความต้องการที่หลากหลาย สร้างบริการที่ดีมีคุณภาพ และสร้างความเชื่อมั่นของประชาชนต่อระบบราชการ ตลอดจนยกระดับระบบราชการให้มีขีดความสามารถขับเคลื่อนประเทศไปได้อย่างเกิดประสิทธิผล
การดําเนินการหลังจากนี้ ผมเชื่อมั่นว่ารัฐบาลไทยและOECDจะมุ่งมั่นเดินหน้ากระชับความสัมพันธ์ภายใต้การดําเนินความร่วมมือโครงการCountry Programmeในระยะที่2ซึ่งขณะนี้ อยู่ระหว่างการเจรจาสานต่ออย่างใกล้ชิด เพราะเป็นที่ประจักษ์ชัดเจนว่าการดําเนินการ ในระยะที่1ส่งผลดีกับประเทศไทย
เป็นการยกระดับความเป็นอยู่ของพลเมืองให้ดีขึ้น ซึ่งสอดคล้องตามหลักการ
ของOECDที่มุ่งเน้นBetter Policies for Better Lives
ท้ายสุดนี้ ผมในฐานะตัวแทนรัฐบาลไทยและตัวแทนประชาชนชาวไทยทุกคน ขอขอบคุณOECDอีกครั้ง สําหรับความร่วมมือทางวิชาการที่ผ่านมา ขอบคุณส่วนราชการที่เกี่ยวข้องทุกหน่วยงานที่สนับสนุนข้อมูลและผลักดันความสําเร็จในครั้งนี้ ส่งผลให้ประเทศไทยได้รับข้อเสนอแนะที่เป็นประโยชน์ และเราจะร่วมกันแปลงข้อเสนอแนะ
ไปสู่การปฏิบัติให้บังเกิดผลอย่างเป็นรูปธรรม สร้างวัฒนธรรมการทํางานของเจ้าหน้าที่รัฐที่เน้นคุณธรรม ความซื่อตรง และความโปร่งใส ให้เป็นที่ยอมรับในระดับสากล เพื่อให้ประชาชนเชื่อมั่น เอกชนไว้ใจ เจ้าหน้าที่รัฐมีความภาคภูมิใจในภาครัฐ และสร้างระบบนิเวศของระบบราชการให้มีความซื่อตรงในการบริหารงานภาครัฐอย่างยั่งยืนต่อไป